આ અંગે લાંઘણજ પોલીસને જાણ થતાં ઘટના સ્થળે પહોંચી તપાસ કરતાં મૃતક યુવક ઠાકોર અતુલજી જગાજી અને મૃતક યુવતી કોમલ રમણજી હોવાનું જાણવા મળ્યું હતું.લાંઘણજ પોલીસને જાણ કરનાર મૃતક કોમલનાં પિતાએ પોલીસને જણાવ્યુ હતું કે અતુલજી અને કોમલ વચ્ચે ઘણા સમયથી પ્રેમ સંબંધ હતો.બંને એક જ કુંટુંબનાં હોવાથી તેમજ કોમલનાં લગ્ન થઈ ગયા હોવાથી લગ્ન થઈ શકે તેમ નહી હોવાના કારણે બંનેએ આત્મહત્યા કરવાનો નિર્ણય કર્યો હતો.જેથી બંનેએ લીંચ ગામની સીમમાં જઈને કેરોસીન છાંટી આત્મહત્યા કરી લીધી હતી.આ અંગે લાંઘણજ પોલીસે અકસ્માતે મોતનો ગુનો નોંધીને તપાસ હાથ ધરી હતી.